1. ปัจจัยความเสี่ยง

1.1 ความเสี่ยงในการประกอบธุรกิจ

1.1.1 ความเสี่ยงจากการสร้างบ้านก่อนขาย

บริษัทและบริษัทย่อยประกอบธุรกิจพัฒนาอสังหาริมทรัพย์ โดยธุรกิจหลักเป็นการสร้างบ้านเพื่อขาย
ในปี 2543 บริษัทได้เริ่มนำนโยบายสร้างบ้านก่อนขายมาใช้แทนการสร้างบ้านเมื่อลูกค้ามาจองซื้อ
(หรือที่เรียกว่าบ้านสั่งสร้าง) การสร้างบ้านก่อนขายของบริษัทมีสัดส่วนเพิ่มขึ้นในปี 2544 – 2545
อย่างต่อเนื่อง และปัจจุบันในปี 2546 บริษัทประกอบธุรกิจสร้างบ้านก่อนขายทั้งหมด
(รายละเอียดตามส่วนที่ 2 ข้อ 3.1 ลักษณะผลิตภัณฑ์หรือบริการ)
จากการที่บริษัทได้เปลี่ยนนโยบายจากเดิมที่ส่วนใหญ่เป็นบ้านสั่งสร้างมาเป็นการสร้างบ้านก่อนขาย
ส่งผลให้บริษัทต้องใช้เงินทุนล่วงหน้าในการก่อสร้างบ้านสูงมากขึ้นกว่าเดิมเนื่องจากไม่ได้รับเงินจากลูกค้ามาเป็นเงินทุนหมุนเวียนในระหว่างการก่อสร้าง
บริษัทจึงมีความเสี่ยงจากการที่สร้างบ้านก่อนขายเสร็จแล้วไม่สามารถขายบ้านที่สร้างเสร็จได้
อันจะส่งผลให้บริษัทมีภาระต้นทุนสินค้าคงเหลือในปริมาณสูง
ซึ่งจะส่งผลกระทบต่อสภาพคล่องและความสามารถในการหากำไรของบริษัท

อย่างไรก็ตาม
บริษัทได้มีการศึกษาพฤติกรรมผู้บริโภคโดยสำรวจความคิดเห็นของลูกค้าที่เข้าชมโครงการในด้านงบประมาณราคาบ้าน
แบบบ้าน ขนาดที่ดิน เป็นต้น
รวมทั้งใช้ข้อมูลการขายโครงการในอดีตในการวิเคราะห์ความต้องการของลูกค้า
ส่งผลให้บริษัทสามารถสร้างบ้านก่อนขายได้ตรงกับความต้องการของลูกค้า
และสามารถขายบ้านที่สร้างก่อนขายได้ ไม่มีสินค้างคงเหลือในปริมาณมาก
จึงไม่มีภาระต้นทุนบ้านที่สร้างเสร็จคงเหลือในปริมาณสูง นอกจากนี้
ปัจจุบันลูกค้าส่วนใหญ่พึงพอใจที่จะซื้อบ้านที่สร้างเสร็จก่อนขายเนื่องจากมั่นใจได้ว่าจะได้รับส่งมอบบ้านได้ตามสัญญา
เนื่องจากในช่วงที่เกิดภาวะวิกฤตเศรษฐกิจในช่วงปี 2540-2541
ผู้ประกอบการหลายรายไม่สามารถสร้างบ้านและส่งมอบบ้านให้แก่ลูกค้าได้ตามสัญญา

1.2 ความเสี่ยงเกี่ยวกับการผลิต

  1.2.1 ความเสี่ยงเกี่ยวกับการขาดแคลนวัสดุแรงงานในการก่อสร้าง
  และต้นทุนวัสดุในการก่อสร้างที่ปรับตัวเพิ่มขึ้น

จากภาวะธุรกิจอสังหาริมทรัพย์ที่ดีขึ้นอย่างต่อเนื่อง
ส่งผลให้ความต้องการวัสดุและแรงงานในการก่อสร้างเพิ่มขึ้น
ความต้องการที่เพิ่มขึ้นอาจจนำไปสู่ปัญหาการขาดแคลนวัสดุและแรงงานในการก่อสร้าง
และส่งผลให้ราคาของวัสดุก่อสร้างปรับตัวเพิ่มขึ้น ดังจะเห็นได้จากดัชนีราคาขายส่งวัสดุก่อสร้าง ณ
สิ้นเดือนตุลาคม 2546 อยู่ที่ 136.8 จุด ปรับตัวเพิ่มขึ้นร้อยละ 6.2 เมื่อเทียบกับช่วงเดียวกันของปี
2545 (รายละเอียดตามส่วนที่ 2 ข้อ 3.2 ตลาดและภาวะการแข่งขัน (ข)
ภาวะอุตสาหกรรมและการแข่งขัน) ดังนั้น ปัญหาการขาดแคลนวัสดุและแรงงานในการก่อสร้าง
และต้นทุนวัสดุในการก่อสร้างปรับที่ตัวเพิ่มขึ้น
อาจส่งผลให้ระยะเวลาการพัฒนาโครงการของบริษัทเพิ่มขึ้น
และต้นทุนการก่อสร้างโครงการของบริษัทเพิ่มขึ้น
ซึ่งอาจส่งผลกระทบต่อสภาพคล่องและความสามารถในการหากำไรของบริษัท

อย่างไรก็ตาม ณ วันที่ 31 ธันวาคม 2546 บริษัทและบริษัทย่อยมีโครงการที่ดำเนินการอยู่มากกว่า
30 โครงการ จึงทำให้มีอำนาจต่อรองกับผู้รับเหมาและผู้ค้าวัสดุก่อสร้างค่อนข้างสูง
รวมทั้งปัจจุบันบริษัทได้ใช้นโยบายบ้านสร้างก่อนขายแทนการสร้างเมื่อลูกค้ามาจองซื้อบ้าน
ซึ่งนโยบายสร้างบ้านก่อนขายทำให้บริษัทและผู้รับเหมาสามารถวางแผนการก่อสร้างและสั่งซื้อวัสดุได้ล่วงหน้าเป็นการป้องกันปัญหาการขาดแคลนวัสดุ
และยังสามารถควบคุมต้นทุนและระยะเวลาก่อสร้างได้ค่อนข้างแน่นอน

1.3 ความเสี่ยงด้านการเงิน

  1.3.1
  ความเสี่ยงจากการที่บริษัทและบริษัทย่อยไม่สามารถปฏิบัติตามเงื่อนไขที่ระบุในสัญญาปรับโครงสร้างหนี้

ในระหว่างปี 2542-2543
บริษัทและบริษัทย่อยได้มีการเจรจาปรับโครงสร้างหนี้กับสถาบันการเงินทั้งในและต่างประเทศ
ซึ่งการปรับปรุงโครงสร้างหนี้ประกอบด้วยการยืดระยะเวลาชำระหนี้และการลดอัตราดอกเบี้ย
การลดหนี้ และการแปลงหนี้เป็นหุ้นกู้แปลงสภาพ โดย ณ วันที่ 31 ธันวาคม 2545 และวันที่ 31
ธันวาคม 2546 บริษัทและบริษัทย่อยมีหนี้ที่ปรับโครงสร้างหนี้คงเหลือจำนวน 576.36 ล้านบาท และ
450.63 ล้านบาท ตามลำดับ (จากเงินกู้ยืมระยะยาวของบริษัทและบริษัทย่อย จำนวนรวม
3,683.78 ล้านบาท และ 3,158.05 ล้านบาท ตามลำดับ) รายละเอียดดังนี้

+-------------+--------+---------+---------+--------------+----------+
| บริษัท        | ยอดคงเ |         | อัตร     | เงื่อนไขกา     | ค้ำ       |
|             | หลือของ |         | าดอกเบี้ย | รชำระคืนเงินต้น | ประกันโดย |
|             |        |         |         |              |          |
|             | หน     |         |         |              |          |
|             | ี้ที่ปรับโค |         |         |              |          |
|             | รงสร้าง |         |         |              |          |
|             | (ล     |         |         |              |          |
|             | ้านบาท) |         |         |              |          |
+-------------+--------+---------+---------+--------------+----------+
|             | 31     | 31 ธ.ค. |         |              |          |
|             | ธ.ค.   | 2546    |         |              |          |
|             | 2545   |         |         |              |          |
+-------------+--------+---------+---------+--------------+----------+
| บริษัท แลนด์   | -      | -       | -       | -            | -        |
| แอนด์ เฮ้าส์   |        |         |         |              |          |
| จำกัด        |        |         |         |              |          |
| (มหาชน)     |        |         |         |              |          |
+-------------+--------+---------+---------+--------------+----------+
| บริษัทย่อย คือ  | 576.36 | 450.63  | MLR     | ร้อยละ 55     | จ        |
|             |        |         |         | ของราคาขาย   | ดจำนองที่ด |
| บริษัท แอล    |        |         |         |              | ินพร้อมสิ่งป |
| เอช เมืองใหม่ |        |         |         | ที่ดินพ         | ลูกสร้างขอ |
| จำกัด        |        |         |         | ร้อมสิ่งปลูกสร้าง | งโครงการ |
+-------------+--------+---------+---------+--------------+----------+
| รวม         | 576.36 | 450.63  |         |              |          |
+-------------+--------+---------+---------+--------------+----------+

บริษัทย่อยจึงมีความเสี่ยงหากไม่สามารถชำระคืนเงินต้นและดอกเบี้ยตามเงื่อนไขที่ระบุในสัญญาปรับโครงสร้างหนี้
โดยเจ้าหนี้มีสิทธิที่จะคิดดอกเบี้ยในอัตราสูงสุด และมีสิทธิเรียกคืนเงินต้นทั้งหมดได้ทันที
หรืออาจทำการฟ้องร้องเพื่อยึดหลักประกันได้
ซึ่งจะส่งผลกระทบในทางลบต่อผลการดำเนินงานของบริษัทได้ อย่างไรก็ตาม
ที่ผ่านมาบริษัทและบริษัทย่อยสามารถชำระดอกเบี้ยได้ตามกำหนด
รวมทั้งชำระคืนเงินต้นได้ก่อนกำหนด
นอกจากนี้การดำเนินธุรกิจต่อเนื่องในระยะยาวด้วยการวางแผนอย่างมีประสิทธิภาพ
จะมีผลทำให้มีกระแสเงินสดเพียงพอที่จะจ่ายชำระดอกเบี้ยและเงินต้นได้ตามสัญญาปรับโครงสร้างหนี้

1.3.2 ความเสี่ยงจากการลดลงของมูลค่าเงินลงทุนระยะยาว

ณ วันที่ 31 ธันวาคม 2546 บริษัทและบริษัทย่อยมีเงินลงทุนระยะยาว จำนวน 6,896.29 ล้านบาท
คิดเป็นสัดส่วนร้อยละ 21.83 ของสินทรัพย์รวม (รายละเอียดตามส่วนที่ 2 ข้อ 12
ฐานะการเงินและผลการดำเนินงาน) โดยเงินลงทุนระยะยาวส่วนใหญ่เป็นเงินลงทุนในตราสารทุน
ได้แก่ เงินลงทุนในกองทุนรวมอสังหาริมทรัพย์และสิทธิเรียกร้องแลนด์ แอนด์ เฮ้าส์ กอง 1
และกอง 2 จำนวน 2,246.40 ล้านบาท / เงินลงทุนในบริษัท เอเชี่ยน พร็อพเพอร์ตี้
ดีเวลลอปเม้นท์ จำกัด (มหาชน) จำนวน 1,294.85 ล้านบาท / เงินลงทุนในบริษัท ควอลิตี้
เฮ้าส์ จำกัด (มหาชน) จำนวน 1,512.37 ล้านบาท / เงินลงทุนในบริษัทหลักทรัพย์ แอสเซท
พลัส จำกัด (มหาชน) จำนวน 792.00 ล้านบาท /
และเงินลงทุนในบริษัทที่ประกอบธุรกิจอสังหาริมทรัพย์ในประเทศอินโดนีเซีย จำนวน 5 บริษัท
จำนวน 622.84 ล้านบาท (สุทธิหลังจากหักค่าเผื่อการด้อยค่าของเงินลงทุนแล้ว)
บริษัทจึงมีความเสี่ยงจากการด้อยค่าของเงินลงทุน ซึ่งจะส่งผลให้มูลค่าเงินลงทุนลดลง
แต่จะไม่ส่งผลต่อการดำเนินงานของบริษัทหากผลจากการลดลงดังกล่าวไม่เกินกว่ากำไรที่ยังไม่เกิดของเงินลงทุนที่บริษัทแสดงอยู่ในส่วนของผู้ถือหุ้น
ณ 31 ธันวาคม 2546 จำนวน 1,972.52 ล้านบาท

อย่างไรก็ตาม
นโยบายการลงทุนในตราสารทุนของบริษัทนั้นให้ความสำคัญกับการลงทุนในธุรกิจอสังหาริมทรัพย์และธุรกิจที่เกี่ยวเนื่องกับธุรกิจหลักของบริษัท
รวมทั้งธุรกิจที่น่าสนใจและพิจารณาแล้วว่าน่าจะมีผลตอบแทนที่เหมาะสม
โดยการตัดสินใจลงทุนจะต้องผ่านการพิจารณาจากคณะกรรมการบริษัท สำหรับเงินลงทุนในบริษัท
เอเชี่ยน พร็อพเพอร์ตี้ ดีเวลลอปเม้นท์ จำกัด (มหาชน) เงินลงทุนในบริษัท ควอลิตี้ เฮ้าส์ จำกัด
(มหาชน) และเงินลงทุนในบริษัทหลักทรัพย์ แอสเซท พลัส จำกัด (มหาชน)
ซึ่งจัดประเภทเป็นเงินลงทุนในตราสารทุนในความต้องการของตลาด
บริษัทดังกล่าวมีผลการดำเนินงานที่ดีขึ้นต่อเนื่อง

สำหรับเงินลงทุนในตราสารทุนในบริษัทที่มีผลการดำเนินงานขาดทุน ณ วันที่ 31 ธันวาคม 2546
บริษัทได้ตั้งค่าเผื่อการด้อยค่าของสินทรัพย์เงินลงทุน จำนวนรวม 1,655.91 ล้านบาท
ที่สำคัญประกอบด้วยค่าเผื่อการด้อยค่าเงินลงทุนในหุ้นสามัญของบริษัทที่ประกอบธุรกิจอสังหาริมทรัพย์
5 แห่งในประเทศอินโดนีเซีย ในสัดส่วนร้อยละ 100 คิดเป็นมูลค่าทั้งสิ้น 405.24 ล้านบาท
และเงินลงทุนในหุ้นบุริมสิทธิของบริษัททั้ง 5 ดังกล่าว ซึ่งมีสิทธิได้รับเงินปันผลในอัตรา LIBOR +
ร้อยละ 1.5 ทบต้นทุก 6 เดือน (ทั้งนี้การจ่ายเงินปันผลขึ้นอยู่กับกระแสเงินสดของบริษัททั้ง 5
แห่งในอนาคต ดังนั้นบริษัทจึงไม่ได้ตั้งเงินปันผลค้างรับไว้เนื่องจากความไม่แน่นอนดังกล่าว)
บริษัทได้ตั้งสำรองเผื่อการลดค่าของเงินลงทุนในหุ้นบุริมสิทธิของบริษัททั้ง 5 แห่งดังกล่าว
ในสัดส่วนร้อยละ 60 ของมูลค่าเงินลงทุน เป็นมูลค่าทั้งสิ้น 935.71 ล้านบาท
รวมเป็นสำรองเผื่อการลดของมูลค่าเงินลงทุนในอินโดนีเซีย ทั้งสิ้น 1,340.95 ล้านบาท

1.3.3 ความเสี่ยงจากการให้กู้ยืมเงินและการค้ำประกันแก่บริษัทย่อย และบริษัทร่วม

(ก) ณ วันที่ 31 ธันวาคม 2546 บริษัทมีเงินให้กู้ยืมแก่บริษัทย่อยจำนวน 7 บริษัท จำนวนเงินรวม
2,323.53 ล้านบาท ซึ่งเป็นการให้กู้ยืมเงินในรูปของตั๋วสัญญาใช้เงิน ปลอดหลักทรัพย์ค้ำประกัน
ครบกำหนดเมื่อทวงถาม ประกอบด้วย

+-----------------------------+------------+---------------+----------+
| บริษัทย่อย                     | สัดส่วนการถ  | เงินใ          | อัต       |
|                             | ือหุ้นโดยบริษัท | ห้กู้ยืมแก่บริษัทย่อย | ราดอกเบี้ย |
|                             |            |               |          |
|                             | (ร้อยละ)    | (ล้านบาท)      | (ร้อยละ)  |
+-----------------------------+------------+---------------+----------+
| บริษัท แปซิฟิค เรียลเอสเตท จำกัด  | 99.99      | 187.20        | 4        |
+-----------------------------+------------+---------------+----------+
| บริษัท แลนด์แอนด์เฮ้าส์ นอร์ธอีส    | 99.99      | 390.00        | 4        |
| จำกัด                        |            |               |          |
+-----------------------------+------------+---------------+----------+
| บริษัท แลนด์แอนด์เฮ้าส์ นอร์ธ จำกัด | 99.99      | 13.00         | 4        |
+-----------------------------+------------+---------------+----------+
| บริษัท แอล.เอช. เมืองใหม่ จำกัด  | 55.00      | 171.74        | 3.5      |
+-----------------------------+------------+---------------+----------+
| บริษัท สยามธานี พร็อพเพอร์ตี้ จำกัด | 99.99      | 322.00        | 4        |
+-----------------------------+------------+---------------+----------+
| บริษัท แอตแลนติก เรียลเอสเตท    | 99.99      | 75.50         | 5        |
| จำกัด                        |            |               |          |
+-----------------------------+------------+---------------+----------+
| บริษัท แอล เอช เรียลเอสเตท     | 99.99      | 1,165.09      | 4 – 5    |
| จำกัด                        |            |               |          |
+-----------------------------+------------+---------------+----------+
| รวม                         |            | 2,323.53      |          |
+-----------------------------+------------+---------------+----------+

นอกจากนี้ ณ วันที่ 31 ธันวาคม 2546 บริษัท แปซิฟิค เรียลเอสเตท จำกัด
ซึ่งเป็นบริษัทย่อยของบริษัท ได้ค้ำประกันหนี้ของบริษัทอื่นแห่งหนึ่ง คือ บริษัท เวฟ ดีเวลลอปเม้นท์
จำกัด จำนวน 26.63 ล้านบาท

บริษัทจึงมีความเสี่ยงที่อาจสูญเสียเงินให้กู้ยืมแก่บริษัทย่อยดังกล่าว
และความเสี่ยงที่จะต้องรับชำระหนี้จากการที่บริษัทย่อย คือ บริษัท แปซิฟิค เรียลเอสเตท จำกัด
ค้ำประกันให้กับบริษัท เวฟ ดีเวลลอปเม้นท์ จำกัด อย่างไรก็ตาม
บริษัทย่อยทั้งหมดประกอบธุรกิจพัฒนาอสังหาริมทรัพย์ และส่วนใหญ่มีผลการดำเนินงานที่มีกำไร
จึงมีศักยภาพที่มีกระแสเงินสดในการชำระหนี้และดอกเบี้ยแก่บริษัท
สำหรับบริษัทย่อยที่มีผลการดำเนินขาดทุน ได้แก่ บริษัท แปซิฟิค เรียลเอสเตท จำกัด
ยังคงมีกระแสเงินสดที่สามารถชำระคืนหนี้และดอกเบี้ยแก่บริษัทได้ตามกำหนด นอกจากนี้
บริษัทมีนโยบายที่ให้ความสำคัญต่อการดำเนินงานของบริษัทย่อย ได้แก่
การส่งตัวแทนเข้าเป็นกรรมการ
การกำหนดนโยบายและควบคุมดูแลการดำเนินธุรกิจของบริษัทย่อยอย่างใกล้ชิด
รวมทั้งดูแลและติดตามการชำระคืนหนี้และดอกเบี้ยให้แก่บริษัทตามกำหนด
บริษัทจึงคาดว่าไม่น่าจะมีปัญหาการชำระคืนหนี้ของบริษัทย่อยและไม่ได้ตั้งค่าเผื่อหนี้สงสัยจะสูญจากการให้กู้ยืมเงินแก่บริษัทย่อย

(ข) ณ วันที่ 31 ธันวาคม 2546 บริษัทมีเงินให้กู้ยืมแก่บริษัทร่วม คือ บริษัท บางกอกเชน
ฮอสปิตอล จำกัด ซึ่งบริษัทถือหุ้นอยู่ในสัดส่วนร้อยละ 40 (ณ วันที่ 31 ธันวาคม 2546)
โดยมีเงินให้กู้ยืม จำนวนเงิน 72.50 ล้านบาท ซึ่งเป็นการให้กู้ยืมเงินในรูปของตั๋วสัญญาใช้เงิน
ปลอดหลักทรัพย์ค้ำประกันครบกำหนดในเดือน ม.ค. 2551 ผ่อนชำระคืนเดือนละ 1.25 ล้านบาท
รวมทั้งบริษัทมีภาระค้ำประกันหนี้สินของบริษัท บางกอกเชน ฮอสปิตอล จำกัด จำนวน 855.10
ล้านบาท ซึ่งเป็นการค้ำประกันตามสัดส่วนการถือหุ้น และนอกจากนี้ผู้ถือหุ้นรายใหญ่ของบริษัท
บางกอกเชน ฮอสปิตอล จำกัด เป็นญาติสนิทกับนายอนันต์ อัศวโภคิน ซึ่งผู้ถือหุ้นรายใหญ่ของบริษัท
(รายละเอียดตามส่วนที่ 2 ข้อ 11 รายการระหว่างกัน)
บริษัทจึงมีความเสี่ยงจากการสูญเสียเงินให้กู้ยืมแก่บริษัทร่วมดังกล่าว
ซึ่งบริษัทได้ตั้งค่าเผื่อหนี้สงสัยจะสูญไว้เต็มจำนวน 72.50 ล้านบาท
รวมทั้งบริษัทความเสี่ยงที่ต้องชำระหนี้แทนบริษัทร่วมดังกล่าวตามจำนวนเงินค้ำประกันข้างต้น
อย่างไรก็ตาม บริษัท บางกอกเชน ฮอสปิตอล จำกัด
ดำเนินธุรกิจโรงพยาบาลโดยผู้บริหารที่มีความเชี่ยวชาญมามากกว่า 20 ปี
เป็นที่รู้จักของประชาชนทั่วไป มีผู้ใช้บริการเพิ่มขึ้น ผลการดำเนินในปี 2544 ปี 2545 และ ปี
2546 มีกำไรเพิ่มขึ้นต่อเนื่อง จำนวน 93.42 ล้านบาท 123.63 ล้านบาท และ 265.47 ล้านบาท
ตามลำดับ มีสินทรัพย์รวมและหนี้สินรวม ณ วันที่ 31 ธันวาคม 2546 จำนวน 3,455.23 ล้านบาท
และ 2,169.58 ล้านบาท ตามลำดับ ความสามารถในการชำระคืนหนี้ของบริษัทร่วมดังกล่าว
ขึ้นอยู่กับการดำเนินธุรกิจและภาวะธุรกิจอุตสาหกรรมโรงพยาบาล
ซึ่งบริษัทร่วมดังกล่าวได้ประสบผลสำเร็จในการปรับโครงสร้างหนี้โดยขยายเวลาชำระหนี้ออกไปโดยชำระให้เสร็จสิ้นภายใน
5 – 15 ปี นับตั้งแต่ปี 2544 ทั้งนี้ขึ้นอยู่กับสัญญาปรับโครงสร้างหนี้แต่ละฉบับ
บริษัทได้ติดตามให้บริษัทร่วมดังกล่าวผ่อนชำระคืนหนี้ให้บริษัท โดยผ่อนชำระคืนเดือนละ 1.25
ล้านบาทพร้อมดอกเบี้ยทุกเดือน รวมทั้งบริษัทได้ส่งตัวแทนเข้าร่วมเป็นกรรมการในบริษัทร่วมดังกล่าว
จำนวน 1 คน
เพื่อร่วมในการกำหนดนโยบายการดำเนินธุรกิจและติดตามดูแลการทำงานของบริษัทร่วมดังกล่าว

1.3.4 ความเสี่ยงจากการค้ำประกันเงินกู้ของลูกค้า

ณ วันที่ 31 ธันวาคม 2546 บริษัทมีภาระค้ำประกันเงินกู้ของลูกค้ากับสถาบันการเงิน จำนวน
17.11 ล้านบาท ทั้งนี้เนื่องจาก ในช่วงภาวะวิกฤตเศรษฐกิจในปี 2540 - 2541
สถาบันการเงินต่างๆ
กำหนดมาตรการเข้มงวดในการอนุมัติสินเชื่อสำหรับลูกค้าที่กู้ยืมเงินเพื่อซื้อที่อยู่อาศัย
บริษัทจึงได้เข้าค้ำประกันเงินกู้เพื่อซื้อที่อยู่อาศัยสำหรับลูกค้าของบริษัทกับสถาบันการเงิน
โดยบริษัทพิจารณาค้ำประกันแก่ลูกค้าที่มีฐานะทางการเงินและศักยภาพในการชำระหนี้ที่อยู่ในเกณฑ์ดี
ภาระค้ำประกันดังกล่าวได้ลดลงอย่างต่อเนื่องจากจำนวน 142.86 ล้านบาท ณ สิ้นปี 2542
ลงเหลือ 17.11 ล้านบาท ณ สิ้นสุดปี 2546 ภาระค้ำประกันดังกล่าวจำแนกเป็น 5 ประเภท ได้แก่
(1) ค้ำประกันบางส่วน (2) ค้ำประกัน 3 ปี (3) ค้ำประกัน 4 ปี (4) ค้ำประกัน 5 ปี และ
(5) ค้ำประกันตลอดระยะเวลาที่กู้ 10–20 ปี อย่างไรก็ตาม
ในการชำระหนี้ดังกล่าวลูกค้าได้ผ่อนชำระกับสถาบันการเงิน โดยการชำระหนี้ในประเภท (1) –
(4) จะหมดภาระค้ำประกันตามกำหนดระยะเวลา
จึงทำให้ความเสี่ยงในการค้ำประกันหนี้ให้กับลูกค้าดังกล่าวข้างต้นลดลง
ยกเว้นการค้ำประกันประเภท (5) ซึ่งคิดเป็นสัดส่วนร้อยละ 12.92 ของภาระค้ำประกันทั้งหมด
ซึ่งอาจจะเกิดความเสี่ยงต่อบริษัทในการที่ต้องชำระหนี้แทนลูกค้าได้เนื่องจากเป็นการค้ำประกันระยะยาว
แต่เนื่องจากวงเงินที่ค้ำประกันดังกล่าวจำนวนไม่สูงมาก
ซึ่งบริษัทพิจารณาว่ามีความสามารถในการชำระหนี้จำนวนดังกล่าวกรณีเกิดความเสียหาย นอกจากนี้
บริษัทไม่มีนโยบายค้ำประกันให้กับลูกค้าเพิ่มเติม
รวมทั้งได้ติดตามดูแลการผ่อนชำระหนี้ของลูกค้าอย่างต่อเนื่อง

1.3.5 ความเสี่ยงเกี่ยวกับความน่าเชื่อถือของตัวเลขในงบการเงิน

ในการจัดทำงบการเงินของบริษัทและบริษัทย่อยสำหรับปี 2546 สิ้นสุดวันที่ 31 ธันวาคม 2546
กำไร (ขาดทุน) สุทธิของบริษัทร่วม 3 แห่ง ได้แก่ บริษัท บางกอกเชน ฮอสปิตอล จำกัด
(บริษัทถือหุ้นในสัดส่วนร้อยละ 40) บริษัท เอ็ม แอล แอนด์ เอช คอร์ปปอเรชั่น จำกัด
(บริษัทถือหุ้นในสัดส่วนร้อยละ 40 และบริษัท ฯ ได้ขายหุ้นไปในเดือน ก.ย.2546 ทำให้ ณ 31
ธ.ค. 2546 บริษัทฯ ไม่ได้ถือหุ้นใน บริษัท เอ็ม แอล แอนด์ เอช คอร์ปอเรชั่นแล้ว) และบริษัท
คาเมรอน โกลบอล ลิมิเต็ด จำกัด (บริษัทถือหุ้นในสัดส่วนร้อยละ 40) กำไร (ขาดทุน)
สุทธิของบริษัทร่วมดังกล่าวที่นำมาคำนวณเงินลงทุนตามวิธีส่วนได้เสียของงบการเงิน
ซึ่งมีส่วนแบ่งผลกำไรรวมจำนวน 153.58 ล้านบาท
ได้คำนวณจากงบการเงินที่จัดทำโดยฝ่ายบริหารที่ยังไม่ผ่านการตรวจสอบจากผู้สอบบัญชี

สาเหตุดังกล่าวข้างต้น สืบเนื่องจากความล่าช้าในการตรวจสอบงบการเงินของบริษัทร่วมดังกล่าว
ซึ่งเมื่อนำงบการเงินที่ยังไม่ผ่านการตรวจสอบจากผู้สอบบัญชีของบริษัทร่วม
มาคำนวณเงินลงทุนตามวิธีส่วนได้เสียในการจัดทำงบการเงินรวมของบริษัท
อาจมีผลทำให้ตัวเลขที่แสดงในงบการเงินของบริษัทและบริษัทย่อยสิ้นสุดปี 2546
มีความคลาดเคลื่อนไปบ้างและอาจไม่ตรงกับฐานะการเงินที่แท้จริง
แต่อย่างไรก็ตามผลการปรับปรุงที่อาจมีขึ้นนั้นบริษัทจะทำการปรับปรุงในงบการเงินงวดถัดไป
ซึ่งในงบการเงินปีก่อนๆ ที่ผ่านมาไม่มีผลต่างที่มีนัยสำคัญต่อการเปลี่ยนแปลงงบการเงินรวม
นอกจากนี้ งบการเงินปี 2546 ของบริษัทร่วม คือ บริษัท ควอลิตี้คอนสตรัคชั่นโปรดัคส์ จำกัด
(มหาชน) ได้จัดทำงบการเงินฉบับตรวจสอบจากผู้สอบบัญชีได้ทันกำหนดเวลา
เพื่อใช้ในการจัดทำงบการเงินรวมแล้ว